Mina ennustan ilma lindude rände järgi. Mõnel aastal on täkke ka läinud. Sel aastal lindude ränne ütles seda, et talv hakkab üsna varakult, algab lume ja külmaga, aga kestab lühikest aega. See on nüüd olnud. Lindude ränne oli paar esimest  päeva kõrgelt ja kindlalt lõuna poole. Aga siis läks asi segaseks, linnud hakkasid lendama edasi-tagasi üks päev põhja poole, teine päev lõuna poole, haned, luiged segamini, tükk aega nii. Selle järgi talv peaks läbi olema. Viimane lõpp rändel oli ka, et linnuparved läksid sirgelt. Et siis veebruari keskel võib tulla lindude rände järgi talve. Selle järgi ei tohiks suurt lund ega talve enne seda tulla. Eks mind huvitab ennast ka, kas võib nii minna.